Didžiojo sprogimo branduolių sintezė
Didžiojo sprogimo branduolių sintezė (kartais galima rasti pavadinimą pirmykštė branduolių sintezė arba Didžiojo sprogimo nukleosintezė) reiškia branduolių, sunkesnių nei vandenilio, susidarymą ankstyvosiose Visatos vystymosi stadijose. Manoma, kad po Didžiojo sprogimo formavosi vandenilio izotopas deuteris, helio izotopai ³He, 4He ir ličio izotopas 7Li (užrašymas NX reiškia: X – elemento pavadinimas, N – nukleonų skaičius branduolyje).